Diari Oficial de la Generalitat Valenciana


Sumari del DOGV 4933, del 27-01-2005 (2005/533)

Actuacions de juí verbal de desnonament número 426/2004. Cèdula de notificació.
-------------------------------------------------------------------------------

### Dades del document

Número de DOGV
:   4933

Data del DOGV
:   27-01-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/533


Organisme emissor
:   Jutjat de Primera Instància Número 6 de València

Tipus de document
:   Anunci

Actuacions de juí verbal de desnonament número 426/2004. Cèdula de notificació. [2005/Q533]
  
Procediment: assumpte civil 426/2004
  
Juí: juí verbal (desnonament per falta de pagament) 426/2004
  
Part demandant: Ernesto Sebastián Marzo i César Sebastián Marzo
  
Part demandada: Miguel Galán Beneito i International Telecommunication Amna Telecom PP, SL
  
Sobre: verbals arrendataris i precaris
  
Atés el desconeixement de l'actual domicili o residència de la part demandada, mitjançant la provisió de 14 de gener de 2005, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de la sentència de data 16 de desembre de 2004, dictada en el present procediment.
  
L'encapçalament i la decisió de la sentència diu literalment:
  
«Sentència número 1.054/2004
  
Jutgessa que la dicta: Joaquina Moreno Cuesta
  
Lloc: València
  
Data: 16 de desembre de 2004
  
Part demandant: Ernesto Sebastián Marzo i César Sebastián Marzo
  
Advocada: Sahida Martínez Sanmartín
  
Procurador: Ignacio Jesús Aznar Gómez
  
Part demandada: Miguel Galán Beneito i International Telecommunication Amna Telecom PP, SL
  
Objecte del juí: verbals arrendataris i precaris
  
Decisió
  
Amb l'estimació de la demanda formulada pel procurador Ignacio Jesús Aznar Gómez, en nom i representació d'Ernesto Sebastián Marzo i César Sebastián Marzo, declare resolt el contracte d'arrendament subscrit entre ambdues parts que tenia per objecte el local situat en esta ciutat, al carrer de Cuba, número 1, i condemne Miguel Galán Beneito i International Telecommunication Amna Telecom PP, SL, a sotmetre's a l'anterior declaració i a deixar, dins del termini legal, vàcua, lliure i expedita i a disposició de la part actora el local ressenyat.
  
I condemne la part demandada perquè paguen de forma solidària a esta part actora la quantitat de vint-i-un mil set-cents cinquanta euros i huitanta-quatre cèntims (21.750,84 €) de principal més els interessos legals d'esta quantitat des de la data de la interposició de la demanda.
  
S'imposa el pagament de costes a la part demandada.
  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).
  
El recurs es prepararà mitjançant un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 LECn). A més a més, caldrà acreditar tindre pagades les rendes vençudes i les que d'acord amb el contracte haja de pagar de bestreta (article 446 LEC).
  
Esta és la sentència, que pronuncie, mane i firme».